Document ID: 31993D0152

31993D0152
L 059/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 8 февруари 1993 година
относно определяне на критериите за ваксините, които трябва да се използват срещу нюкасълска болест в контекста на програмите за рутинна ваксинация
(93/152/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/539/ЕИО на Съвета от 15 октомври 1990 г. относно ветеринарно-санитарните изисквания за търговията в Общността и вноса от трети страни на домашни птици и яйца за люпене (1), последно изменена с Директива 92/65/ЕИО (2), и по-специално приложение III от нея,
като има предвид, че приложение III към Директива 90/539/ЕИО посочва, че Комисията може да определя критериите за използването на ваксини срещу нюкасълска болест в контекста на програмите за рутинна ваксинация;
като има предвид, че горепосочените критерии трябва да гарантират, че живи атенуирани ваксини и инактивираните ваксини, които се използват в програмите за рутинна ваксинация, отговарят на определени изисквания, които се отнасят до интрацеребрален патогенен индекс (ИЦПИ) на щамовете на вируса на нюкасълската болест, използвани в горепосочените ваксини;
като има предвид, че е желателно да се определи ясно нивото на интрацеребралния патогенен индекс (ИЦПИ) на щамовете на вируса за използване във ваксините;
като има предвид, че Научният ветеринарен комитет и Постоянният ветеринарен комитет са били консултирани,
ПРИЕ НАСТОЯЩОТО РЕШЕНИЕ:
Член 1
По смисъла на програмите за рутинна ваксинация:
а)
живи атенуирани ваксини срещу нюкасълската болест се изготвят от щам на вируса на посочената болест, за който изходната култура (Master Seed) е била подложена на тест, който е показал интрацеребрален патогенен индекс:
i)
по-малък от 0,4, при положение че всяко от пилетата при опит за определяне на ИЦПИ е получило не по-малко от 107 ембрионални инфекциозни дози (ЕID50);
или
ii)
по-малък от 0,5, при положение че пилетата в опит за ИЦПИ са получили не по-малко от 108 ЕID50; по-малко от 0,4, ако всяка птица е получила най-малко 107 EID50 за опита;
б)
инактивирани ваксини, изготвени от щамове на вируса на нюкасълската болест, изходната култура (Master Seed) на които в предварителното изследване показва ИЦПИ не по-голям от 0,7 и всяка от птиците при опит за определянето му е получила не по-малко от 108 EID50.
Член 2
Настоящето решение се прилага от 1 януари 1995 г.
Член 3
Адресати на настоящото решение са държавите-членки.
Съставено в Брюксел на 8 февруари 1993 година.

Labels: 0
6